Desar la configuració
També podeu especificar diferents preferències en el menú Visualitza per a una carpeta individual. Per a fer-ho, seleccioneu Visualitza Ajusta les propietats de la vista..., canvieu les preferències del diàleg Propietats de la vista en la manera que vulgueu. Després apliqueu les propietats de la vista a la Carpeta actual. En fer-ho es crearà un fitxer .directory en aquesta carpeta per a mantenir les preferències per a les Propietats de la vista de la carpeta. Empreu aquest diàleg altra vegada per eliminar les preferències específiques d'aquesta carpeta (o simplement esborreu el fitxer .directory).
Un bonic ús d'aquesta característica és si teniu una carpeta plena de fotografies, podeu establir que aquesta carpeta en particular us mostri miniatures de les fotografies (escollint Mode de vista Icones i Vista prèvia des del menú Visualitza) quan l'obriu, de manera que no ho faci amb les altres carpetes.